You Only Live Twice (film)
<s>Samo dvaput se živi (eng. You Only Live Twice) akcijski je triler iz 1967., peti film o Jamesu Bondu sa Seanom Conneryjem u glavnoj ulozi.</s><s>Scenarij za film napisao je Roald Dahl, a djelomično je temeljen na istoimenom romanu Iana Fleminga.</s><s>U filmu, Bond je poslan u Japan nakon što je američko/sovjetski svemirski brod misteriozno nestao u orbiti.</s><s>Dok jedna strana optužuje drugu, Bond odlazi na tajni zadatak na umjetni japanski otok kako bi pronašao počinitelje, što ga dovodi do Ernsta Stavro Blofelda, čelnika SPECTRE-e.</s>

<s>Nakon premijere 1967., Connery je odustao od serijala, nakon čega su producenti angažirali Georgea Lazenbyja za film iz 1969., U službi njenog Veličanstva.</s><s>Connery se poslije vratio i snimio još jedan službeni film, Dijamanti su vječni (1971.).</s><s>Samo dvaput se živi je prvi Bond film koji je režirao Lewis Gilbert, koji je poslije režirao filmove Špijun koji me volio (1977.) i Operacija Svemir (1979.), u kojima se kao Bond pojavio Roger Moore.</s>

<s>Produkcija</s>

<s>Producent Harry Saltzman prvo je angažirao Jana Wericha da glumi Blofelda.</s><s>Nakon što je stigao u studio Pinewood, producent Albert R. Broccoli i redatelj Lewis Gilbert shvatili su da je on loš izbor.</s><s>Bez obzira na to, dok je tražio glumca, Gilbert je nastavio snimati.</s><s>Nakon nekoliko dana, Gilbert i Broccoli zamijenili su Wericha Donaldom Pleasenceom.</s>

<s>Connery je tijekom snimanja upao u manji skandal kad je izjavio kako mu Japanke nisu seksi, iako se opravdavao kako je to rekao slučajno te da mu pitanje nije bilo dobro prevedeno.</s><s>To se dogodilo na dan kad je Connery dosta snimao te je bio iscrpljen pa mu se nisu davali intervjui.</s><s>Kad je počeo intervju, novinar je ostao zabezeknut Conneryjevom ležernom odjećom (majica s vrećastim hlačama i sandalama) pa ga je upitao "Zar se tako odijeva James Bond?".</s><s>Connery je navodno odgovorio, "Ja nisam James Bond.</s><s>Ja sam Sean Connery, čovjek koji se voli obući udobno."</s>

<s>Broccoli, Harry Saltzman, Ken Adam, Lewis Gilbert i Freddie Young trebali su se 5. ožujka 1966. vratiti u Ujedinjeno Kraljevstvo Boeingom 707 nakon razgledanja lokacija u Japanu.</s><s>Grupa je otkazala let kad su im rekli da imaju priliku pogledati nindža demostraciju.</s><s>Avion se srušio 25 minuta nakon polijetanja, a poginuli su svi u njemu.</s>

<s>Redovita montažerka Lewisa Gilberta, Thelma Connell trebala je montirati film.</s><s>Međutim, prvotna verzija (koja je trajala više od tri sata) zaradila je grozne kritike od strane publike na testu.</s><s>Angažiran je Peter R. Hunt da preradi film.</s><s>Njegova verzija postigla je puno veći uspjeh, a za nagradu je dobio redateljsku stolicu za sljedeći film.</s>

<s>Filmske lokacije</s>

<s>Havaji, SAD
 Cape Cod, SAD
 Britanski Hong Kong, danas posebna administrativna jedinica Narodne Republike Kine
 Tokio, Japan
 Kobe, Japan
 Dvorac Himeji, Himeji, Japan
 Mt. Kirishima, Miyazaki/Kagoshima, Japan
 Bonotsu, Kagoshima, Japan
 Svemir</s>

<s>Lokacije snimanja</s>

<s>Studio Pinewood, Buckinghamshire, Ujedinjeno Kraljevstvo
 Tokio, Japan
 Dvorac Himeji, Japan
 Kobe, Japan
 Nacionalni park Kirishima-Yaku, Japan
 HMS Tenby, blizu Gibraltara
 Britanski Hong Kong
 Magere, Norveška</s>

<s>Radnja</s>

<s>U svemiru, misteriozna letjelica zarobljava i ukrade svemirsku kapsulu, čiji su vlasnici SAD i SSSR.</s><s>Kako obje države smatraju da je to napravila ona druga, svijet je na vrhuncu Hladnog rata i na rubu Trećeg svjetskog rata.</s><s>Vlada Ujedinjenog Kraljevstva, međutim, vjeruje kako se misteriozna letjelica spustila u Japansko more.</s><s>Ovo upućuje na to kako bi u priču mogla biti umiješana i japanska strana.</s>

<s>James Bond sudjelovao je u insceniranju vlastite smrti u Hong Kongu.</s><s>Prema njegovom nadređenom, M, ovo daje Jamesu Bondu "više manevarskog prostora".</s><s>Poslan je u Japan kako bi istražio britansku sumnju o mogućem nuklearnom ratu, zajedno s japanskim obavještajcem "Tigerom" Tanakom.</s>

<s>Bond se javlja lokalnom MI6 operativcu, ali ovog ubijaju prije nego što mu je uspio priopćiti informacije o slučaju.</s><s>Bond se daje u potjeru za ubojicom, ubija ga, uzima njegovu odjeću, prerušava se i pretvara se da je ranjen kako bi stigao u svoje sjedište; ispostavlja se da je  to tvornica kemikalija Osato.</s><s>Bond provaljuje u ured šefa japanske korporacije, g. Osata (SPECTRE-ina agenta), ali ima samo nekoliko trenutaka da uzme nekoliko dokumenata nakon što je aktivirao sigurnosni alarm.</s>

<s>Dok je napuštao zgradu, pokupi ga zgodna djevojka u svom autu.</s><s>Međutim, Bond postaje sumnjičav nakon što mu nije odgovorila na pitanje, nakon čega se ona povlači na osamljeno područje.</s><s>Bond polazi za njom, ali pada u otvor koji ga odvodi ravno u ured Tigera Tanake.</s><s>Nakon što su ga propisno identificirali, špijuni počinju proučavati Bondove dokumente.</s><s>Glavni predmet njihova interesa je turistička fotografija teretnog broda zvanog Ning-Po i mikrofilm koji sadrži podatak da su operativci ubili turiste iz predostrožnosti.</s><s>Zainteresiran zašto je fotografija vrijedna ubijanja, Bond počinje istraživati skladišta kompanije i otkriva kako je brod prevozio tekući kisik, komponentu goriva za rakete.</s><s>Zajedno njih dvojica shvaćaju kako iza svega stoje Ernst Stavro Blofeld i njegova organizacija SPECTRE.</s><s>SPECTRE je jedan od Osatovih klijenata.</s>

<s>Kako bi istražio sumnjivi japanski otok s fotografije broda, Bond počinje trenirati s Tanakom i njegovim specijalnim nindža postrojbama.</s><s>Tanaka preporučuje da se preruši u japanskog ribara.</s><s>Bond prolazi trening japanske kulture, a (lažno) je oženjen lokalnom japanskom ženom, Kissy.</s><s>Bond iz zraka istražuje područje s Little Nelly, naoružanim žirokopterom koji mu je poslao Q. Neuspješno tražeći SPECTRE-inu bazu, Bonda napadaju naoružani helikopteri, ali se on uspijeva oduprijeti.</s><s>Kako ovo očito znači da je baza blizu, Bond i Tanaka tragaju za točnom lokacijom.</s><s>Da stvar bude još gora, saznaju kako SAD sprema lansirati novu letjelicu što znači da će je vjerojatno oteti SPECTRE, a buknut će Treći svjetski rat prije nego oni uspiju sprijećiti plan.</s><s>Međutim, dolaze do odlučujućeg traga nakon što je Kissy spomenula kako je jedna žena misteriozno umrla nakon što je veslala u lokalnoj špilji.</s><s>Bond i Kissy pronalaze tajnu SPECTRE-inu bazu skrivenu u vulkanskom krateru.</s>

<s>Bond ulazi unutra dok se Kissy vraća kako bi alarmirala Tanaku.</s><s>Bond ukrade astronautsko odijelo u pokušaju da uđe u raketu.</s>

<s>Napravi pogrešku, nakon čega ga otkriva Blofeld.</s><s>U međuvremenu, Tanaka i njegove specijalne nindže pokušavaju prodrijeti u otvor vulkanskog kratera.</s><s>Nažalost, opažaju ih prije nego što su ušli, a Blofeld počinje pucati po njima.</s><s>Sve se čini beznadno sve dok Bond ne upita za cigaretu, koja je zapravo mini-raketa koju mu je dao Q. Ubivši stražara kod kontrole kratera, Bond uspijeva otvoriti vrata, puštajući Tanakine snage da zauzmu raketnu bazu.</s><s>Počinje masovna bitka, koja nanosi velike štete kontrolnoj sobi.</s><s>Bond i Tanakine postrojbe primjećuju kretanje i kreću prema vratima.</s><s>Bond se sukobljava s Blofeldovim ubojicom koji drži kontrolni ključ za misiju te ga na kraju baca u bazen s piranjama.</s><s>Međutim, unatoč borbi, SPECTRE-ina raketa je još na putu da zarobi američku.</s>

<s>Bond ulazi u kontrolnu sobu za lansiranje i pritišće dugme za samouništenje SPECTRE-ina svemirskog broda prije nego što zarobi drugu američku svemirsku kapsulu i izazove rat sa SSSR-om.</s><s>Trenutak prije svog bijega, Blofeld aktivira samouništenje cijele baze.</s><s>Kako se baza počinje urušavati, Bond, Kissy, Tanaka i preživjele nindže napuštaju bazu.</s><s>Ulaze u čamce za spašavanje izbačene iz zraka dok se vulkanska baza pretvara u pakao.</s><s>Na žalost, dok Bond i Kissy počinju voditi ljubav u čamcu za spašavanje, spašava ih britanska podmornica koja izranja ispod njih.</s><s>Na podmornici su M i gđica.</s><s>Moneypenny koji odmah žele čuti Bondov izvještaj.</s>

<s>Vozila i naprave</s>

<s>Toyota 2000GT kabriolet - Akijev automobil.</s><s>Dva 2000GT-a coupea pretvorena su u kabriolet za potrebe filma.</s><s>Jedan je i danas izložen u sjedištu Toyote, dok je misterij gdje je drugi.</s><s>Little Nellie - Naoružani žirokopter koji se može prenositi u dijelovima u nekoliko kovčega.</s><s>Razbijač kodova - Mali džepni uređaj koji, pričvršćen za sigurnosni mehanizam, pogađa pravu kombinaciju šifre.</s><s>Sve što korisnik mora napraviti jest utipkati kombinaciju.</s><s>Međutim, Bond na teži naćin otkriva kako uređaj ne djeluje na alarme.</s><s>Gyrojet bacači - puške koje umjesto standardne municije izbacuju projektile.</s><s>U stvarnom životu proizveden je ograničeni broj ovih bacača za američku i britansku vojsku.</s>

<s>Stil</s>

<s>Za razliku od drugih Bond filmova radnjom smještenih u Englesku, Rusiju ili Ameriku, gotovo cijeli film je smješten u Japan, a nekoliko minuta posvećeno je japanskom vjenčanju usred filma.</s><s>Na taj način film prati roman Iana Fleminga koji je posvetio dobar broj stranica romana (što je i više nego neobično za knjige o Bondu) japanskoj kulturi.</s><s>Felix Leiter često se pojavljuje kao Bondov 'čovjek iz Amerike', ali njihova je veza na čisto profesionalnoj razini.</s><s>U Japanu, Bond susreće 'Tigera' Tanaku.</s><s>Njih dvojica se u nekoliko scena filma jednostavno zabavljaju, što je također preuzeto iz Flemingova romana.</s>

<s>Glumci</s>

<s>James Bond - Sean Connery
 Aki - Akiko Wakabayashi
 Kissy Suzuki - Mie Hama
 Ernst Stavro Blofeld - Donald Pleasence
 Helga Brandt - Karin Dor
 Tiger Tanaka - Tetsuro Tamba
 G. Osato - Teru Shimada
 M - Bernard Lee
 Gđica.</s><s>Monepenny - Lois Maxwell
 Q - Desmond Llewelyn
 Henderson - Charles Gray
 Ling - Tsai Chin
 Hans (Blofeldov tjelohranitelj) - Ronald Rich</s>

<s>Izvori</s>

<s>Vanjske poveznice</s>

<s>MGM's site on the movie
Graham Thomas's definitive list of locations including the journey that Ian Fleming took to research the book</s>

<s>Britanski filmovi
Američki filmovi
Špijunski filmovi
Akcije (filmovi)
Filmovi o Hladnom ratu
Triler filmovi
Authority control 2
Filmovi o Jamesu Bondu</s>

